бъдат определени различни кодове на държави, ако съседни държави използват един и същи код за даден участък от фарватера за конкретен воден път и една и съща система за определяне на хектометрите,
 —
 3 до 5 символа (UN Location code):
 —
 не са релевантни, възможно е съдържанието в рамките на идентификационната двойка да е различно,
 —
 6 до 10 символа (Fairway section code):
 —
 трябва да са идентични в рамките на идентификационната двойка, но
 —
 [изключение]: ако в NtS WS се използват белгийските ISRS кодове, за идентифицирането на участъка от фарватера следва да се използват само 6 до 8 символа, тъй като NtS съобщенията ще бъдат публикувани в различни участъци в рамките на един фарватер,
 —
 11 до 15 символа (Object Reference Code).
 —
 не са релевантни, възможно е съдържанието в рамките на идентификационната двойка да е различно,
 —
 16 до 20 символа (Fairway Hectometre):
 —
 състои се от 5 цифрови символа за определяне на хектометъра, като така съдържанието в рамките на идентификационната двойка обикновено е различно. Пример: „00235“ за 23,5-ия km от фарватера; „00001“ за 0,1-ия km от фарватера,
 —
 [изключение]: когато става дума за Нидерландия, невинаги има пряка връзка между хектометъра на фарватера и физическия километър, тъй като началото на участъка от фарватера се определя в мрежовия модел и в реалността, като в такива случаи Object Reference Code за обекти от вида „dismar“ започва с Kxxxx (хххх включва физическия километър, напр. NLSVG00130K000300191 (km 3). За други видове обекти обаче в ISRS кодовете не се съдържа пряка връзка с физическия километър, напр. ISRS кодовете на моста на Sas van Gent на 2,5-ия km от един и същи фарватер е NLSVG001300521600186. За Kanaal Gent-Terneuzen физическият километър 0,0 започва на границата между Белгия и Нидерландия, а хектометърът на фарватера 0,0 започва в началото на канала в Гент.
 В случай че дадено съобщение касае повече от един участък от водния път или фарватера, всички участъци от фарватера трябва да бъдат определени спрямо тяхната начална и крайна точка в отделни XML елементи на „участъка от фарватера“.
 За някои държави/региони има изискване за разработване на филтрираща функция. Например ако ISRS Location Code (1-2) е BE, използвайте ISRS Location Code (6-8) като ID за линейно отправяне към хектометъра на фарватера (ISRS Location Code 16-20). Примери за участъци от фарватера (валидни двойки идентификационни елементи в рамките на участъка от фарватера), които включват описаните по-горе изключения:
 —
 Двата нидерландски ISRS Location Codes валидно определят участък от водния път (пример с изключението за Нидерландия по отношение на фарватер-километъра): NLSVG00130K000300191 (3,0-ия km при Sas van Gent на Kanaal Gent-Terneuzen) — NLWDP00130K000400200 (4,0-ия km при Westdorpe на Kanaal Gent-Terneuzen),
 —
 Двата белгийски ISRS Location Codes валидно определят участък от водния път (пример с изключението за Белгия по отношение на кода за участък от фарватера („020“ Albertkanaal): BEGNK02016L010100414 (шлюз Genk, разположен на 41,4-ия km от Albert Canal) — BEOSH02033L010500772 (шлюз Ham, разположен на 77,2-ия km от Albert Canal).
 На следващата фигура са дадени обратни примери за използване на ISRS Location Code за всяка от общоприетите практики (по словашките участъци от водния